O‘zbekiston tashqi ishlar vaziri Abdulaziz Komilov 17 avgust kuni Turkiya tashqi ishlar vaziri Mavlud Chovusho‘g‘li bilan telefon orqali muloqot qildi. Suhbat chog‘ida O‘zbekiston—Turkiya hamkorligining turli masalalari muhokama qilindi. Mintaqaviy siyosatning ayrim jihatlari, jumladan, Afg‘onistondagi vaziyat yuzasidan fikr almashildi. Abdulaziz Komilov turkiyalik hamkasbiga Turkiyada yaqinda yuz bergan tabiiy ofatlar va ko‘plab insonlarning halok bo‘lgani munosabati bilan hamdardlik bildirgan.